જિલ્લા પંચાયતોમાં રોટેશન પદ્ધતિ હોય છે. અઢી વર્ષ પૂરાં થાય એટલે રાજ્ય સરકાર કઈ જિલ્લા પંચાયતમાં મહિલા, સામાન્ય પુરુષ કે એસસી – એસટી કેટેગરીના પ્રમુખ બની શકશે તે અંગેનો હુકમ કરે છે અને તે મુજબ બહુમતી હોય તે પક્ષ પ્રમુખની અને અન્ય હોદ્દાઓની પસંદગી કરે છે. વર્તમાન હોદ્દેદારોની મુદત પૂરી થવા આડે હવે એક મહિનો પણ બાકી ન હોવા છતાં રાજ્યની ભાજપની સરકારે પંંચાયતોમાં રોટેશન અંગેનો હુકમ કર્યો નથી. આ હુકમ થાય પછી જ બહુમતી ધરાવતા પક્ષને ખ્યાલ આવે છે કે કયા સભ્યો કાયદા મુજબ પ્રમુખ બનવા માટે લાયક છે અને તેમાંથી પસંદગી કરવાની હોય છે. જિલ્લા પંચાયતોના રાજકારણમાં સરકાર દ્વારા રોટેશનનો હુકમ બહાર પાડવામાં થઈ રહેલા વિલંબનો મુદ્દો પણ ચર્ચાનો વિષય બન્યો છે.